โบรกชี้ SET ลุ้นทดสอบ 1,635 จุด แนะ “ซื้อ” หุ้นเด่น BEM-IVL
โบรกชี้วันนี้ SET ลุ้นทดสอบ 1,630-1,635 จุด คาดฟันด์โฟลว์ต่างชาติยังคงเป็นแรงหนุน  แนะ “ซื้อ” หุ้น BEM ราคาเป้าหมาย 11.50 บ. ขณะที่ IVL ราคาเป้าหมาย 60 บ.
โบรกชี้วันนี้ SET ลุ้นทดสอบ 1,630-1,635 จุด คาดฟันด์โฟลว์ต่างชาติยังคงเป็นแรงหนุน  แนะ “ซื้อ” หุ้น BEM ราคาเป้าหมาย 11.50 บ. ขณะที่ IVL ราคาเป้าหมาย 60 บ.
7 พ.ย. 2565

บริษัทหลักทรัพย์ กรุงศรี จำกัด (มหาชน) ระบุในบทวิเคราะห์วันนี้ (7 พ.ย. 65) ประเมิน SET ปรับตัวขึ้นทดสอบแนวต้าน 1,630-1,635 จุด ก่อนสลับอ่อนตัว โดยฟันด์โฟลว์ต่างชาติยังคงเป็นแรงหนุนดัชนีจากคาดการณ์เฟดชะลอการปรับขึ้นอัตราดอกเบี้ยหลังสหรัฐเปิดเผยข้อมูลแรงงานที่อ่อนแอลง อย่างไรก็ตามการที่จีนยืนยันยึดมั่นนโยบาย Covid Zero Policy จะกดดันให้ดัชนีสลับอ่อนตัวลง
สำหรับหุ้นแนะนำลงทุนวันนี้ บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM แนะนำ “ซื้อ” ราคาเป้าหมาย 11.50 บาท เป็นหุ้นธีมเปิดเมืองที่ราคายัง Laggard และคาดกำไรสุทธิไตรมาส 3/65 อยู่ที่ 729 ล้านบาท เพิ่มขึ้น 15% จากไตรมาสก่อน และเพิ่มขึ้น 57% เมื่อเทียบกับงวดเดียวกันของปีก่อน ขณะที่แนวโน้มไตรมาส 4/65 เร่งตัวขึ้นอานิสงส์เปิดใช้ศูนย์ประชุมฯ สิริกิติ์โฉมใหม่
นอกจากนี้ บริษัท อินโดรามา เวนเจอร์ส จำกัด (มหาชน) หรือ IVL แนะนำ “ซื้อ” ราคาเป้าหมาย 60.00 บาท ได้รับปัจจัยบวกจากต้นทุนก๊าซและค่าไฟฟ้าของธุรกิจในยุโรปลดลง เมื่อวันศุกร์ราคาก๊าซธรรมชาติในยุโรป (TTF Gas ลดลงสู่ระดับ 114.8 ยูโร/MWh ลดลง 8.5% ของที่จากเดือนก่อนหน้าถึงปัจจุบันลดลง 34%